Sabinet | Volume 118, Issue 3292
Volume 118, Issue 3292, 2015
Die Kerkblad - Volume 118, Issue 3292, July 2015
Volume 118, Issue 3292, July 2015
Implikasies van die ooreenkoms met die Nederduitse Gereformeerde Kerk : van die redakteur
Die Algemene Sinode van die GKSA het in Januarie 'n ooreenkoms tussen die GKSA en die NG Kerk goedgekeur. In hierdie ooreenkoms word die verhouding tussen die twee kerkgemeenskappe gedefinieer, en word die basis en grense vir die gesprek met mekaar duidelik gestel.
Radikale vergifnis! : uit die Woord
Author M.P. (Pieter) Harris
Die kwessie van vergifnis is so 'n belangrike onderwerp, want dit het die potensiaal om stukkende verhoudinge weer te genees. Waarom is dit vir ons dikwels so moeilik om te vergewe? Waarom is dit so moeilik om iemand vry te spreek van 'n oortreding teenoor jou?
Die Heilige Gees as Gees van oorlog : redaksioneel
Ons ken in die Bybel die duif as simbool van die Heilige Gees. Dit is veral na aanleiding van die doop van Christus in die Jordaan, waar ons lees dat die Heilige Gees in die gedaante van 'n duif op Hom neergedaal het. Die duif is op sy beurt ook simbool van vrede, van rustigheid, van reinheid.
Ope brief aan die ANC : fokus
Die Gereformeerde Kerke in Suid-Afrika, die Nederduitse Gereformeerde Kerk en die Nederduitsch Hervormde Kerk van Afrika het ooreengekom dat die krities-opbouende gesprek met mekaar hoofsaaklik op die vlak van bilaterale gesprekke geskied, terwyl die TKR meer sal fokus op gesamentlike aksies en getuienis. Hierdie getuienis en die hele proses van die hantering van die uitnodiging tot gesprek met die ANC is 'n sprekende voorbeeld van samewerking binne die TKR.
Bybelse eskatologie (7) - Die uitsien na die wederkoms gee betekenis aan elke dag (1) : fokus
Besigheids- en beplanningswerkswinkels vra gewoonlik die volgende vraag: Waar wil ons uiteindelik kom? Of ook: Wat wil ons bereik? Nadat die visie en missie dan bepaal is, volg die proses om by bepaalde doelwitte uit te kom. Korttermyn-mikpunte en langtermyn-doelwitte word uitgestippel sodat elke deelnemer met groot geesdrif aan die proses kan en wil deelneem. Net so wil hierdie artikel die klem plaas op 'n gebalanseerde uitsig op wat vir ons as gelowiges wag, naamlik die wederkoms van die Here Jesus. Dié uitsig voorsien betekenisvolle insig hoe ons die oppad-wees moet beleef. Daarom beïnvloed die sekerheid oor God se toekoms vir sy eie mense ook elke besluit en optrede van die gelowige.
Die Neo-ateïsme (1) - hulle aanslag en grondfoute : fokus
In die artikel Dit word al moeiliker om openlik Christen te wees in Die Kerkblad van Junie 2015, met die subopskrif Onverdraagsaamheid teen die Christelike godsdiens neem toe, is op twee maniere gewys waarop onverdraagsaamheid teen die Christelike godsdiens toeneem.
Die rol van diakens en die diakonie in plaaslike hulpverlening : fokus
Author Dionne Crafford
Die diakenamp het 'n lang geskiedenis in talle kerke sedert die instelling daarvan, soos in Handelinge 6:1-7 beskryf. Tans is daar 'n neiging om dié amp af te skaal of selfs te laat verdwyn. Dit is nodig om weer na te dink oor die rol en opdrag van die diaken in die gemeente, en hoe om die sinvolheid van die amp te laat herleef. Die missionêre karakter van die diakonaat word algemeen aanvaar. Die vraag is of die kerk 'n doeltreffende instrument het om hulpverlening buite die gemeente en oor grense heen te hanteer. In die artikel word betoog dat die diakonie (as vergadering van diakens) dié rol behoort te vervul. Daar moet weer nagedink word oor die opdrag en taak van die diakonie as amptelike instrument van die kerk om Christus se diens aan die wêreld sigbaar te maak.
Evangelisasie vorm integrale deel van suiwer prediking : fokus
Authors: A.M. (Amos) Sekhaulelo (Mmakau) and Venita De Kock
Die drie merktekens wat die ware kerk onderskei van 'n valse kerk, is sedert die Reformasie van die 16de eeu algemeen bekend in Protestantse geledere. Dit is naamlik die suiwer verkondiging van die Woord van God, die bediening van die sakramente volgens Christus se voorskrifte, en die getroue toepassing van die kerklike tug. In die lig van die onomwonde opdrag in die Woord van God dat die kerk se groot taak evangelisasie is, ontstaan die vraag of daar nie 'n vierde merkteken bygevoeg behoort te word nie, naamlik die evangelisering van die onbekeerdes. In hierdie artikel gaan die fokus op vier sake wees: die skriftuurlike gebruik van die term "evangelis"; die volmag vir evangelisasie; die noodsaaklilkheid van sodanige opleiding; en die gevolgtrekking.
Hoeveel is genoeg? : fokus
Author P.T. (Pieter) Van der Walt
Source: Die Kerkblad 118, pp 18 –19 (2015)
Die gewraakte duimsuiggrootte van 12 000 ha per ekonomiese boerdery-eenheid, soos in die Februarie 2015-staatsrede aangekondig, laat mens wonder hoe die grootte van die grond bepaal deur persone in hoë kringe te midde van landbou se warboel grond- en produksierealiteite verreken is. Daar bestaan mos verskille ten opsigte van ekologiese sone. 'n Ooglopend geopolitiese manier van dink, net soos die Assiriese koning van ouds (Jes. 10:13), oor hervorming van 'n grondbesitpatroon, wat oor jare met kopstamp en meestal in vrede nou al vir lank in rustigheid vorm aangeneem het.
Die Afrikaanse kerke in die Tweede Wêreldoorlog (1) : fokus
Mnr. JH Hofmeyr, die waarnemende Eerste Minister van die Unie van Suid-Afrika het op 9 Mei 1945 in 'n radio-uitsending bekend gemaak dat die Tweede Wêreldoorlog amptelik beëindig is. Daar is vrede. Die Suid-Afrikaanse helde sal terugkeer. Hy spreek sy dank uit vir hulle onbaatsugtige diens om die wêreld die bevry van Nazi-oorheersing. Hulle moet as helde ontvang word. Die kerkklokke lui en sirenes loei. Die strate loop vol van juigende mense. Die oorlog is verby!
Terugblik op my tronkbediening : besinning
Na byna nege jaar se tronkbediening is die laaste "lidmaat" op parool vrygelaat en het my bediening tot 'n einde gekom. Wat 'n wonderlike en geseënde tydperk was dit nie! As ek terugkyk, is daar baie gedagtes wat by my opkom. Ek deel graag 'n paar met jou.
Hoop ons lewensanker: Om te lewe met ware hoop in moeilike tye, König, Adrio : boekbespreking
Tussen puinhope - dáár is die plek waar egte hoop sy onoorwinlike krag vertoon! Soos 'n kerkvader uit Afrika in die onstuimige derde eeu van ons jaartelling al bely het: "Tussen die puinhope van die mensewêreld wil ons regop staan en nie op die grond lê met hulle wat geen hoop het nie" (Cyprianus). Is dít nie ten diepste ook waar jy so baie mense in ons digitale, tegnologiese "wondertyd" van die 21ste eeu van ons jaartelling sal vind nie: hopeloos op die grond, tussen die puinhope van alle - álle! - menslike ideale?
Klassis Oos-Vrystaat : van oraloor
Source: Die Kerkblad 118, pp 26 –29 (2015)
In die bergagtige dele van die Witteberge, Rooiberge en Malutiberge (almal deel van die Drakensberg-reeks) het die Here 'n besondere pad met sy kerk, ook die Gereformeerde Kerke, geloop. Die gebied staan ook bekend as die Riemland, na aanleiding van derduisende rieme van elandsvel wat in die Voortrekkers se tyd hier te kry was. 'n Reis deur hierdie stuk wêreld bring jou nie net in aanraking met van die pragtigste natuurtonele nie, maar ook met gedeeltes waar aangrypende gebeurtenisse in Suid-Afrika se geskiedenis afgespeel het.